stanford-oval/wikipedia huggingface dataset:
Nokia Asha 202

| Nokia Asha 202 |
| --- | --- |
Valmistaja:  Nokia
Julkaistu:  kesäkuu 2012
Käyttöverkot:  GSM 900/1800
Mitat:  114.8 × 49.8 × 13.9
Paino:  90
Näytön kuvatarkkuus:  240 × 320
Muisti:  sisäinen 10 Mt, MicroSD-muistikorttipaikka (tuki max 32 Gt korteille)
Kamera:  2 MP (1 600 × 1 200) LED-salamalla ja automaattitarkennuksella
Radio:  kyllä
Musiikkisoitin:  kyllä
Valmiusaika:  noin 400 h
Puheaika:  noin 5 h
Tiedonsiirto:  EDGE, GPRS, WCDMA
Liitännät:  Bluetooth 2.1, MicroUSB 2.0
Infobox OKNimi-testi OK: 
Nokia Asha 202 on Nokian valmistama matkapuhelin. Laitteessa on 2 megapikselin kamera
Ominaisuudet

ennakoiva tekstinsyöttö
äänikomennot
väri: tummanpunainen, musta, hopeanvalkoinen, tummanharmaa, kullanvalkoinen
Aiheesta muualla

Käyttöohjeet (Arkistoitu – Internet Archive) (englanniksi)
Reggie Lewis

Reggie Lewis (21. marraskuuta 1965 – 27. heinäkuuta 1993) oli yhdysvaltalainen koripalloilija. Hän syntyi Marylandin Baltimoressa ja pelasi yliopistotasolla Northeastern Universityssa Bostonissa, Massachusettsissa.
Lewis pelasi NBA:ssa vuodesta 1987 ja osallistui tähdistöotteluun 1992. Hänen seuransa oli Boston Celtics.
Lewis menehtyi sydämen petettyä yllättäen 27 vuoden iässä. Hänen pelipaitansa numero 35 on Boston Celticsin jäädyttämä.
Nuorttijärvi

Nuorttijärvestä patoamalla tehtyä Ylä-Tuuloman tekojärveä
Nuorttijärvi (koltansaameksi Njuõʹttjäuʹrr, ven. Нотозеро, Нот-озеро, Notozero, Not-ozero, pohjoissaameksi Njuohttejávri) oli Tuulomajoen vesistön keskusjärvi Venäjän Lapissa, nykyisessä Kuolan piirissä. Se muuttui osaksi Ylä-Tuuloman tekojärveä, kun Tuulomajoki padottiin 1960-luvulla. Järveen laskivat Lutto ja Nuorttijoki. Osa venäläislähteistä käyttää yhä järven nimeä. Järven pinta-alaksi kerrotaan 78,9 neliökilometriä (joka on vain osa tekojärven alasta) ja valuma-alueeksi '17 500 neliökilometria.
Nippon Telegraph and Telephone

| Nippon Telegraph and Telephone Corporation |
| --- | --- |

Yritysmuoto:  julkinen osakeyhtiö
Osake:  TYO: 9432, NYSE: NTT, LSE: NPN
Markkina-arvo:  92,2 mrd. USD (5/2017)
ISIN:  JP3735400008
Perustettu:  1952
Toimitusjohtaja:  Hiroo Unoura
Puheenjohtaja:  Satoshi Miura
Kotipaikka:  East Tower, Otemachi First Square, 5-1, Otemachi 1-Chome, Chiyoda-ku, Tokio 100-8116, Japani
Toimiala:  tietoliikenne
Liikevaihto:  104,97 mrd. USD (2016)
Liikevoitto:  7,38 mrd.  USD (2016)
Henkilöstö:  241 448,
Kotisivu:  www.ntt.co.jp
Infobox OKVirheellinen NIMI-arvo: 
Yhtiön pääkonttori Tokion Chiyodassa.
Nippon Telegraph and Telephone (jap. 日本電信電話株式会社, Nippon Denshin Denwa Kabushiki-gaisha) eli NTT on erittäin suuri japanilainen tietoliikenneyhtiö. Yrityksen liikevaihto oli noin 105 miljardia ja liikevoitto noin 7,4 miljardia USD vuonna 2016. Konserniyhtiön palveluksessa oli yli 241 000 ihmistä (toisen lähteen mukaan lähes 275 000 ihmistä). Yhtiön pääkonttori sijaitsee Tokion Chiyodan erillisalueella. Yhtiön naapuristossa toimii esimerkiksi Mizuho Financial Group.
NTT jakaa liiketoimintansa viiteen eri segmenttiin seuraavasti: alueellinen tietoliikenne, kaukoliikenne ja kansainvälinen tietoliikenne, mobiilitietoliikenne, dataliikenne ja muut liiketoiminnat. Yhtiöllä oli maaliskuun 2017 lopussa
20,1 miljoonaa laajakaistatilaajaa,
0,9 miljoonaa ADSL-tilaajaa,
21,3 miljoonaa kiinteän puhelinlinjan ja ISDN-palvelun tilaajaa,
11,2 miljoonaa ISP-palvelun asiakasta,
74,9 miljoonaa mobiililaajakaistan ja -puheviestipalvelun tilaajaa.
Talousjulkaisu Forbesin vuoden 2017 Forbes Global 2000 -listalla NTT oli maailmanlaajuisesti 37. sijalla ja samalla Japanin kolmanneksi suurin julkisesti noteerattu yritys (osakkeiden markkina-arvo yhteensä 92,2 mrd. USD toukokuussa 2017). Forbesin listalla NTT luokiteltiin maailman neljänneksi suurimmaksi tietoliikenneyhtiöksi edellään AT&T, Verizon Communications ja China Mobile. Japanilaisista tietoliikenneyhtiöistä sen kanssa suuruudesta mittelöi Softbank.
Aiheesta muualla

Kuvia tai muita tiedostoja aiheesta Nippon Telegraph and Telephone Wikimedia Commonsissa
Noureddine Zekri

| Henkilötiedot |
| --- | --- | --- |
Syntymäaika: 1964 (ikä 59–60)
Syntymäpaikka: Batna, Algeria
Valmennusura
2009–2010 2011:  ES Sétif  MC Alger
Noureddine Zekri (s. 1964 Batna, Algeria) on algerialainen jalkapallovalmentaja.
Valmennusura

Zekri opiskeli valmentajaksi Italiassa ja toimi erinäisissä tehtävissä yhteensä yhdeksän vuoden ajan Italiassa. Hän toimi muun muassa valmennustehtävissä AC Milanin organisaatiossa.
Zekri päätti palata kotimaahansa lastensa vuoksi, jotka olivat lähestymässä kouluikää. Hän siirtyi kesken kauden ES Sétifin päävalmentajaksi joulukuussa 2009. Kauden päätyttyä Zekri oli johdattanut joukkueen Algerian cupin voittoon, mutta ilmoitti kesäkuussa 2010 jättäneensä seuran. Zekri kuitenkin palasi takaisin joukkueen valmentajaksi Afrikan Mestarien liigan jatkuessa heinäkuussa 2010. Hän onnistui johdattamaan ES Sétifin lohkovaiheeseen, jossa joukkue onnistui keräämään neljässä ottelussa yhden pisteen. 18. elokuuta 2010 Zekri erotettiin tehtävästään.
11. maaliskuuta 2011 Zekri allekirjoitti kuudentoista kuukauden sopimuksen MC Algerin kanssa. Hän erosi tehtävistään 10. heinäkuuta 2011.
Valmennusura > Meriitit

Algerian mestaruus
Hopeaa: 2010
Algerian cup: 2010
Rauhanomaisen rinnakkainelon oppi

Rauhanomainen rinnakkaiselo (ven. мирное сосуществование, mirnoje sosuštšestvovanije) oli Neuvostoliiton eri vaiheissa kylmän sodan aikana kehittämä ja ensisijaisesti marxilais-leninistisen ulkopolitiikan yhteydessä soveltama teoria, jonka myös Neuvostoliiton sosialistiset liittolaisvaltiot omaksuivat. Sen mukaan he voisivat elää rauhanomaisesti rinnakkain kapitalistisen blokin (eli Yhdysvaltojen liittoutuneiden valtioiden) kanssa. Tämä oli ristiriidassa sen käsityksen kanssa, että mukaan sosialismi ja kapitalismi olivat sovittamattomassa ristiriidassa ja että rauha niiden välillä on täysin kestämätön. Neuvostoliitto sovelsi rauhanomaisen rinnakkaiselon oppia läntisen maailman, erityisesti Nato-maiden, ja Varsovan liiton maiden välisiin suhteisiin.
Erimielisyys rauhanomaisen rinnakkaiselon mahdollisuudesta oli yksi syy Kiinan ja Neuvostoliiton välirikkoon 1950- ja 1960-luvuilla. 1960-luvulla ja 1970-luvun alussa Kiinan kansantasavalta perustajansa Mao Zedongin johdolla väitti, että kapitalistisia maita kohtaan tulisi säilyttää sotainen asenne, ja hylkäsi siksi aluksi rauhanomaisen rinnakkaiselon teorian olennaisesti marxilaisuuden vastaisena revisionismina.
Kuitenkin heidän vuonna 1972 tekemänsä päätös kauppasuhteen solmimisesta Yhdysvaltojen kanssa osoitti Kiinan varovasti itsekin omaksuvan teorian ja soveltavan sitä itsensä ja ei-sosialististen maiden välisiin suhteisiin. Siitä lähtien 1980-luvun alkuun ja kiinalaisia ​​piirteitä sisältävän sosialismin omaksumiseen saakka Kiina laajensi yhä enemmän omaa rauhanomaisen rinnakkaiselon käsitettään kattamaan kaikki kansat. Albanian johtaja Enver Hoxha, joka aikoinaan oli ollut Kiinan ainoa todellinen liittolainen, tuomitsi myös tämän ja kääntyi Kiinaa vastaan ​​Kiinan tiivistyneiden länsisuhteiden vuoksi, jota osoitti muun muassa presidentti Richard Nixonin vierailu Kiinassa vuonna 1972. Hoxhalaiset puolueet kiistävät yhä rauhanomaisen rinnakkaiselon mahdollisuuden.
Rauhanomaisesta rinnakkaiselosta, joka ulottui kaikkiin maihin ja yhteiskunnallisiin liikkeisiin, jotka olivat sidoksissa Neuvostoliiton kommunismin tulkintaan, tuli nopeasti myös monien yksittäisten kommunististen puolueiden toimintatapa, mikä rohkaisi monia, erityisesti kehittyneiden maiden edustajia, luopumaan pitkäaikaisista kommunistisista puolueistaan. Aikakauden tavoite kerätä tukea aseelliselle, kapinalliselle kommunistiselle vallankumoukselle vaihtui täysimääräisempään osallistumiseen vaalipropagandaan.
Ramón Calderón

Ramón Calderón.
Ramón Calderón Ramos (s. 26. toukokuuta 1951 Palencia, Palencian maakunta, Espanja) on espanjalainen asianajaja ja urheiluseura Real Madridin entinen puheenjohtaja (2006–2009).
Yksityiselämä

Calderón on naimisissa Teresa Galán Otamendin kanssa. Parilla on kolme lasta, Leticia, Jaime ja Mariana.
Aiheesta muualla

Ramón Calderónin esittely Real Madridin sivustolla (espanjaksi)
Rauhanpalkinto

Tim Holmes, Anima mundi on YK:n naisten rauhanpalkinto.
Rauhanpalkinto on valtion, kansainvälisen järjestön tai hallituksista riippumattoman järjestön julkinen tunnustusselvennä rauhan tai ihmisoikeuksien edistämisestä. Koska keinot rauhan tai ihmisoikeuksien edistämiseen vaihtelevat erityisesti kylmän sodan aikana osapuolet myönsivät palkintoja tahoille, joille toiset eivät olisi todennäköisesti sisäpoliittisesta syystä myöntäneetkenen mukaan?.
Länsimaisia rauhanpalkintoja myönnettiin toisinajattelijoille ihmisoikeuksien edistämisestä, kun taas neuvostoliittolainen palkinto meni usein rauhaa pasifismin ja aseistariisunnan keinoin edistäville henkilöillekenen mukaan?. Ihmisoikeuksien korostaminen heikensi kommunististen puolueiden arvovaltaa vaikuttaa toisinajattelijoihinsa, kun taas asevarustelun kritisoiminen heikensi länsimaiden arvovaltaa, erityisesti Yhdysvaltain teknis-taloudellista johtoasemaa asevarustelussakenen mukaan?.
Rauhanpalkinnot
Albert Einsteinin rauhanpalkinto • Bruno Kreisky -palkinto  (1979–) •
Félix Houphouët-Boignyn rauhanpalkinto (Unesco 1991–) • Gandhin kansainvälinen rauhanpalkinto (1995–) • Geuzenpenning-mitali (1987–) •
Indira Gandhin rauhanpalkinto (1985–) • Kungfutsen rauhanpalkinto (2010–) •
Leninin kansainvälinen rauhanpalkinto (Neuvostoliitto 1949–1991) • Maailman  rauhanneuvoston rauhanpalkinto (1951–) • Muammar Gaddafin kansainvälinen rauhanpalkinto (1989–2011) •
Nobelin rauhanpalkinto (1901–) • Olof Palme -palkinto (1987–) • Saharov-palkinto (Euroopan parlamentti 1988–) • Saksan kirjakauppiaiden rauhanpalkinto (1950–) •
Soulin rauhanpalkinto (1990–) • Student Peace Prize (1999–) •
Thorolf Rafton muistopalkinto (1987–) • Unescon rauhankasvatuspalkinto (1980–) •
U Thantin rauhanpalkinto (1986) •
Rhinokolura

| Rhinokolura> Ῥινοκόλουρα.Sijainti |
| --- | --- |
 Rhinokolura
Koordinaatit:  31°06′42″N, 33°47′49″E
Valtio:  Egypti
Paikkakunta:  Arish, Šamal Sina’
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Egypti
Infobox OKNimi-testi OK: 
Rhinokolura (m.kreik. Ῥινοκόλουρα, Rhinokolūra tai Rhinokoloura) tai Rhinokorura (m.kreik. Ῥινοκόρουρα, Rhinokorūra tai Rhinokoroura) (lat. Rhinocolura, Rhinocorura, Rinocorura, Rinocoruna; kopt. Ϩⲣⲓⲛⲟⲕⲟⲣⲟⲩⲣⲁ, Ϩⲣⲓⲛⲟⲣⲟⲩⲣⲁ, Ϩⲣⲓⲛⲟⲕⲟⲩⲣⲁ, Ϩⲣⲏⲛⲟⲕⲟⲣⲟⲩⲣⲁ) oli antiikin aikainen kaupunki Egyptissä. Se sijaitsi Siinain pohjoisrannikolla Välimeren rannalla. Kaupunki sijoitetaan nykyisen Šamal Sina’n kuvernoraatin Arishin (El-Arish) kaupungin paikalle tai lähelle.
Maantiede

Rhinokolura sijaitsi Egyptin ja Palestiinan rajaseudulla, ja luettiin välillä osaksi toista ja välillä toista. Strabon, joka luetteli Palestiinan rannikon kaupunkeja pohjoisesta etelään, luki niihin Gazan, Rafian ja Rhinokoluran. Polybios, joka luetteli kaupunkeja pohjoista kohti, luki Rhinokoluran puolestaan Egyptiin. Egyptiin sen luki myös Klaudios Ptolemaios, joka sijoitti sen osaksi Kassiotiksen aluetta Ostrakinen ja Anthedonin väliin. Itinerarium Antonini Augustissa kaupungin etäisyydeksi on merkitty 22 roomalaista mailia eli noin 32 kilometriä etelään Rafiasta (Raphia) ja saman verran pohjoiseen Ostrakinesta (Ostracena).
Rhinokolura sijaitsi kohdassa, jossa eräs Siinain sisäosista tullut vuodenaikaisvirta (nyk. Wadi el-Arish) laskee Välimereen. Se mainitaan Vanhassa testamentissa nimellä Naḥal Mizraim, ”Egyptin rajapuro” (vanhassa raamatunsuomennoksessa ”Egyptin puro”). Septuagintassa puron nimeksi sanotaan suoraan Rhinokorura. Kaupungin ympäristö oli karua aavikkoa.
Historia

Diodoros Sisilialainen kertoo Rhinokoluran erikoisen perustamistarinan. Aithiopian kuningas Aktisanes halusi Egyptin vallattuaan kitkeä rikollisuuden maasta, ja kokosi yhteen kaikki varkaudesta syytetyt, leikkautti oikeudenkäynnin jälkeen tuomittujen nenät irti, ja lähetti nämä asuttamaan uutta siirtokuntaa aavikon laidalla. Tästä kaupunki sai nimen Rhinokolura, sanoista rhinos kolūroi (ῥινός κόλουροι), ”ne joilta on leikattu nenä". Diodoros kertoo kaupungin asukkaiden selvinneen alussa pyydystämällä viiriäisiä suuriin verkkoihin. Strabon toistaa saman kertomuksen kaupungin synnystä. Seneca puolestaan laittoi kaupungin perustamisen Persian kuninkaan nimiin. Kaupungin asukkaista käytettiin muun muassa etnonyymejä Rhinokūrairos (Ῥινοκουραῖρος) ja Rhinokūrūritēs (Ῥινοκουρουρίτης).
Strabon sanoo Rhinokoluran olleen myöhemmin merkittävä kauppasatama. Sen kautta kuljetettiin tuotteita, jotka oli tuotu Arabiasta ja Intiasta ja purettu Leuke Komen satamassa Punaisenmeren itärannalla, josta ne kuljetettiin Petran kautta Rhinokoluraan ja sieltä edelleen eri puolille. Strabonin omana aikana tavaravirrat olivat kuitenkin siirtyneet Niilille ja Aleksandriaan. Ensimmäisellä vuosisadalla jaa. Rhinokolura toimi roomalaisen komentaja Tituksen tukialueena ensimmäisen juutalaissodan aikana. Josephus mainitsee kaupungin, mutta ilman yhteyttä mihinkään merkittävään tapahtumaan.
Myöhäisellä roomalaisella kaudella Rhinokolura kuului Augustamnica priman provinssiin. Varhaisella kristillisellä kaudella kaupunki oli Pelusionin metropoliitan alainen suffragaanipiispanistuin. Sen piispoista tunnetaan muun muassa Melas ja tämän veli ja seuraaja Solon areiolaisuutta koskeneen kiistan aikaan, sekä Polybios, Hermogenes (431), Zenon (451), Alfeios, Ptolemaios (n. 460) ja Gregorios (610). Nykyisin se on katolisen kirkon titulaaripiispan istuin nimellä Rhinocorura (Rhinocoruritanus).
Rakennukset ja löydökset

Kaupungin paikalla on ollut näkyvissä roomalaisaikaisia raunioita, kuten marmoripylväitä, vielä 1800-luvulla. Arkeologisissa kaivauksissa on löydetty muun muassa Ptolemaios II:n ajalle ajoitettu pyhäkkö. Sen sisäseinät oli koristeltu hahmoilla ja piirtokirjoituksilla. Eräs piirtokirjoitus on uskonnollinen ja mainitsee jumalat Shu ja Geb.
Nuortti

| Nuortti |
| --- | --- |

Alkulähde:  Nuorttitunturi
Laskupaikka:  Ylä-Tuuloman tekojärvi
Maat:  Suomi ja Venäjä
Nuorttijoki Tuulomajoen vesistössä.
Nuortti eli Nuorttijoki (koltansaameksi Njuõʹttjokk, ven. Нота, Nota) on Tuulomajoen vesistöön kuuluva joki Savukoskella Lapissa Suomessa ja Ylä-Tuuloman kaupunkikunnassa Murmanskin alueella Venäjällä. Joki saa alkunsa Värriön luonnonpuiston rajalta Nuorttitunturin luota Suomen ja Venäjän rajalla ja virtaa Suomen puolella aluksi lounaaseen, sitten luoteeseen ja lopulta koilliseen ja ylittää sitten Venäjän rajan Korvatunturin eteläpuolella. Nuorttijoen suurimmat sivujoet Savukosken alueella ovat Tulppiojoki ja Sotajoki. Joen Suomen puoleinen osa kuuluu pääosin Urho Kekkosen kansallispuistoon. Venäjällä se laskee Ylä-Tuuloman tekojärveen, jonka alle on jäänyt aiempi Nuorttijärvi, ja josta Tuulomajoki saa alkunsa.
Nippon Kaigi

| Nippon Kaigi> 日本会議 |
| --- | --- |
 Järjestön logo
Tunnuslause:  Hokori aru kuni zukuri he (誇りある国づくりへ, Hokori aru kuni zukuri he ”Eteenpäin tehden maata jolla on ylpeys”)
Perustettu:  1997
Perustaja:  Koichi Tsukamoto
Toimiala:  japanilainen nationalismi
Päämaja:  Tokio, Japani
Toiminta-alue:   Japani
Jäsenet:  38 000
Viralliset kielet:  japanin kieli
Puheenjohtaja:  Tadae Takubo
Aiheesta muualla
Sivusto
Infobox OKNimi-testi OK: 
Nippon Kaigi (日本会議, Nippon Kaigi) (suom. Japanin konferenssi) on japanilainen nationalistinen rekisteröimätön yhdistys. Se perustettiin vuonna 1997. Nykyisin yhdistyksellä on noin 38 000 jäsentä. Yhdistyksellä on paljon vaikutusvaltaa sen tytäryhtiöiden kautta Japanin hallituksessa ja se on yksi maan vaikutusvaltaisimmista lobbarijärjestöistä. Japanin entinen pääministeri Shinzō Abe toimi yhdistyksen erityisenä neuvonantajana Japanin parlamentissa.
Yhdistyksen tavoite on sen omin sanoin ”muuttaa sodanjälkeistä kansallista tietoutta, joka nykyisillään perustuu Tokion kansainvälisen sotarikostuomionistuimen käsitykseen historiasta”. Yhdistys pitää tätä historian käsitystä perustavanlaatuisena ongelmana Japanissa. Yhdistys näkee myös tehtävikseen isänmaallisen koulutuksen edistämisen, Yasukunin pyhäkköön suuntautuvan matkailun tukemisen ja Japanin perustuslain tarkistamisen. Yhdistys haluaa tarkastella uudelleen Japanin perustuslaista etenkin yhdeksännen artiklan, joka kieltää Japanilta pysyvän armeijan.
Nippon Kaigin vaikutusvaltainen jäsen Hideaki Kasen on sanonut, että yhdistys on vahvasti monarkismin puolella ja yhdistys on Japanin kansan kunnia. Jäsenistö otti myös vuonna 2018 kielteisen kannan lakimuutokseen, joka salli keisari Akihiton luopuvan vallasta.
Tavoitteet

Nippon Kaigi yhdistyksellä on kuusi virallista tavoitetta, joita ovat:
”Kaunis sekä perinteinen itsemääräysoikeus on Japanin tulevaisuus” (美しい伝統の国柄を明日の日本へ)
”Uusi perustuslaki, joka sopii uuteen aikakauteen” (新しい時代にふさわしい新憲法を)
”Politiikka, joka suojelee valtion mainetta ja ihmisten elämää” (国の名誉と国民の命を守る政治を).
”Luoda koulutus, joka edistää japanilaisten identiteettiä” (日本の感性をはぐくむ教育の創造を): Yhdistyksen mukaan on katsottava ongelmiin joilla on yhteys Japanin nykyiseen koulutusjärjestelmään (kiusaaminen, prostituutio, jne.). Oppilaiden tulee oppia kunnioittamaan Japanin lippua, kansallislaulua, maan historiaa sekä perinteitä. Tavoitteena on myös luopua sukupuolittomasta koulutuksesta ja Japanin historian kriittisistä näkemyksistä.
”Edistää maailmanrauhaa vahvistamalla kansallista turvallisuutta.” (国の安全を高め世界への平和貢献を)
”Ystävyyttä muiden maiden kanssa, joka varmistaa rinnakkaiselon ja keskinäisen vaurauden.” (共生共栄の心でむすぶ世界との友好を)
Kriitikoiden mielestä Nippon Kaigi yhdistys ajaa mielipidettä jossa muiden Itä-Aasian maiden tulisi kiittää Japania niiden ”vapauttamisesta” länsimaiden imperialismin kynsistä toisen maailmansodan aikana. Kriitikoiden mukaan yhdistyksessä ajattellaan, että Tokion kansainvälinen sotarikostuomioistuin oli laiton sekä Nanjingin verilöyly on liioiteltu tai jopa kokonaan keksitty. Yhdistys on myös kieltänyt Japanin pakottaneen korealaiset ”lohtunaiset” seksuaaliseen orjuuteen toisessa maailmansodassa. Nippon Kaigi taistelee feminismiä, seksuaalivähemmistöjen oikeuksia ja vuoden 1999 sukupuolten tasa-arvoa koskevaa lakia vastaan.
Suhde liberaalidemokraattiseen puolueeseen

Aben hallituksen 20 ministeristä 18 oli Nippon Kaigin jäseniä. Järjestöllä on vahvat suhteet Japanin liberaalidemokraattiseen puolueeseen. Puolueen jäsenet ovat olleet myös erilaisten skandaalien keskellä johtuen Nippon Kaigia myötäilevien mielipiteiden johdosta. Esimerkiksi varapääministeri Taro Aso on sanonut, että juutalaisten murhaaminen oli väärin, mutta Hitlerin motiivit olivat oikeutettuja..
Japanin nykyinen pääministeri Fumio Kishida on myös Nippon Kaigin jäsen.
Rauhanpiippu (täsmennyssivu)

Rauhanpiippu voi tarkoittaa seuraavia:
rauhanpiippu eli calumet, Pohjois-Amerikan alkuperäiskansojen tupakointiväline
Rauhanpiippu , Veikko Huovisen romaani vuodelta 1956
Rauhanpiippu, romaaniin perustuva näytelmä vuodelta 1965
Rauhanpiippu, Helsingin yliopistolla toiminut opiskelijoiden rauhanjärjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rauhanpiippu”, voi hakea sivunnimihaulla, laajalla sivunnimihaulla tai tekstihaulla.
Nour Hadhria

| Henkilötiedot |
| --- | --- | --- |
Syntymäaika: 4. syyskuuta 1990 (ikä 34)
Syntymäpaikka: Tunisia
Pelipaikka: hyökkäävä keskikenttäpelaaja
Pituus: 187 senttimetriä
Seura
Seura: CA Bizertin
Junioriseurat
 ?–2007: Club Africain
Seurat
| Vuodet | Seura | O (M) |
| 2008– 2011– | Club Africain →CA Bizertin (laina) | 20 (1) 4 (3) |
Maajoukkue
| 2007 |  Tunisia U-17  Tunisia U-21 | 3 (3) |
 Seurajoukkueuran tilastot kattavat vain kansalliset sarjat, päivitetty 3. joulukuuta 2011.  Maajoukkueuran tilastot päivitetty 29. elokuuta 2007.
Nour Hadhria (arab. نور حضرية‎, Nūr Ḥaḍriyya, s. 4. syyskuuta 1990) on tunisialainen jalkapalloilija. Keskikentällä pelaava Hadhria edustaa Tunisian pääsarjassa CA Bizertinia.
Ura

Hadhria siirtyi ammattilaiseksi allekirjoitettuaan sopimuksen Club Africainin kanssa 13. tammikuuta 2008. Hän pelasi kauden 2007–2008 aikana yhdessä liigaottelussa ja saavutti kauden päätteeksi ensimmäisen Tunisian-mestaruutensa. Hadhria teki ensimmäisen maalinsa Stade Tunisienia vastaan pelatussa ottelussa 23. huhtikuuta 2009.
Heinäkuussa 2011 Hadhria siirtyi vuoden mittaisella lainasopimuksella CA Bizertiniin.
Saavutukset

Tunisian mestaruus: 2008
Aiheesta muualla

Nour Hadhria Kawarji.comissa (ranskaksi)
Tunisian alle 17-vuotiaiden joukkue – Jalkapallon alle 17-vuotiaiden MM-kilpailut 2007
1 Tounsi |
2 Karoui |
3 Ifa |
4 Tlili |
5 Jaballah |
6 Wazani |
7 Dkhil |
8 Abbes |
9 Ben Azouz |
10 Hadhria |
11 Sassi |
12 Arbi |
13 Ayari |
14 Marzouki |
15 Makhzoumi |
16 Dkhili |
17 Msakni |
18 Mejri |
19 Ben Akremi |
20 Boughanmi |
21 Souidi |
Valmentaja Kanzari
Rauhanpuun muistomitali

Mitali kuvattuna sekä etu- että takapuolelta
Rauhanpuun muistomitali (slovakiksi Pamätná medaila Stromu pokoja, engl. Memorial Medal of Tree of Peace) on slovakialaisen Servare et Manere -järjestön jakama tunnustus. Se perustettiin 1. tammikuuta 2020. Sitä myönnetään tunnustuksena sellaiselle henkilölle tai järjestölle, joka on edistänyt kansakuntien välistä ymmärrystä ja levittäneet tätä aatetta eteenpäin. Lisäksi merkittävät ansiot kestävän kehityksen ja uskontojen välisen vuoropuhelun edistäminen ovat myöntämisperusteita. Palkinnon vastaanottajien määrä on rajoitettu 60 henkilöön ja järjestöön.
Mitalia jaetaan kahdessa luokassa (rubiineilla tai ilman):
mitalin nauha
Olli Torkkel

Olli Torkkel (s. 11. syyskuuta 1978 Hämeenlinna) on suomalainen sirkustaiteilija ja telinevoimistelija. Telinevoimistelussa hän oli moninkertainen arvokisakävijä, jonka paras teline oli renkaat.
Torkkel sijoittui voimistelu-urallaan seitsemän kertaa maailmancupin palkintokorokkeelle. Vuoden 2005 EM-kilpailuissa hän oli renkailla kymmenes. Torkkel edusti Espoon Telinetaitureita.
Vuodesta 2009 lähtien Torkkel on työskennellyt kansainvälisessä Cirque du Soleil -sirkusseurueessa, johon hänet kutsuttiin tuon vuoden EM-kilpailujen jälkeen. Hän on opiskellut taloustiedettä Jyväskylän yliopistossa.
Nippon seishi Cranes

| Nippon seishi Cranes |
| --- | --- |

Perustettu:  1949
Entiset nimet:  Jūjō Ice Hockey Team (1949–1994) Nippon Paper Cranes (1994–2019) East Hokkaidō Cranes (2019–2023) Hokkaidō Wilds (2023–2024)
Kaupunki:   Kushiro, Hokkaidō
Kotiareena:  Kushiro Ice Arena
– kapasiteetti:  3 739
Sarjataso:  Asia League Ice Hockey
Värit:                     
Omistaja:  Jūjō seishi (1949–1994) Nippon seishi (1994–2019)
Mestaruudet:  Japanin avoin mestaruus 2006, 2007, 2010, 2011, 2012, 2014, 2016, 2020, 2021 Asia League Ice Hockey 2003–04, 2006–07, 2008–09, 2013–14
Infobox OKVirheellinen NIMI-arvo: 
Nippon Paper Cranes (jap. 日本製紙クレインズ, Nippon seishi kureinzu) oli japanilainen jääkiekkoseura Kushiron kaupungista Hokkaidōn saarelta, joka pelasi vuosina 2004–2023 Asia League Ice Hockey -ammattilaisliigassa, viimeiset neljä vuotta nimellä East Hokkaidō Cranes (jap. ひがし北海道クレインズ, Higashi-Hokkaidō kureinzu) toimintaa aikaisemmin tukeneen Nippon seishi -paperiyhtiön vetäydyttyä seuran taustalta.
Cranes voitti Asia Leaguen mestaruuden neljästi sekä Japanin avoimen mestaruusturnauksen yhdeksän kertaa. Seuran toiminta päättyi talousvaikeuksien vuoksi vuonna 2023. Toimintaa jatkamaan perustettiin uusi Hokkaidō Wilds -seura, joka jäi kuitenkin ilman paikkaa Asia Leaguessa ja pelasi kaudella 2023–24 sarjan ystävyysotteluita ammattilaisjoukkueita vastaan, siirtäen toimintansa lopulta kauden päätteeksi Tokioon parempien taloudellisten olosuhteiden toivossa.
Tunnettuja pelaajia

Ryan Kuwabara (2003–2008)
Jamie McLennan (2007–2008)
Niklas Sundblad (2007)
Shin’ya Yanadori (2009–2014 & 2015–2021)
Aiheesta muualla

Seuran viralliset kotisivut (Arkistoitu – Internet Archive) (japaniksi)